ওয়েব ডেস্ক: বাগুইআটি কাণ্ডে নিহতের বাড়িতে গিয়ে স্থানীয় বাসিন্দাদের বিক্ষোভের সামনে পড়লেন তৃণমূল নেত্রী দোলা সেন। পরিবারের তরফে সিবিআই তদন্তের দাবিতে আজ সন্ধেতেই একটি বিক্ষোভ মিছিলের কথা ছিল। আগাম খবর পেয়ে তার আগেই পরিবারের সঙ্গে কথা বলতে চলে যান তৃণমূল নেত্রী দোলা সেন। বিক্ষোভ মিছিল সঠিক সময়ে না হওয়ায় ক্ষোভে ফেটে পড়েন স্থানীয় বাসিন্দারা। নিহতের পরিবারের বাড়ির সামনেই শুরু হয় বিক্ষোভ। ঘর বন্দি হয়ে পড়েন তৃণমূল নেত্রী দোলা সেন। ঘণ্টা আটেক ধরে চলে বিক্ষোভ অবস্থান। রাত এগারোটা নাগাদ পরিস্থিতি কিছুটা শান্ত হলে বাড়ি থেকে বোরোন দোলা সেন।